31997D0378
L 161/1
JURNALUL OFÍCIAL AL UNIUNII EUROPENE
DECIZIA CONSILIULUI
din 27 ianuarie 1997
privind încheierea, în numele Comunității Europene, a unui schimb de scrisori care consemnează înțelegerea privind principiile de cooperare internațională în activitățile de cercetare și de dezvoltare din domeniul sistemelor de fabricație inteligente între Comunitatea Europeană și Statele Unite ale Americii, Japonia, Australia, Canada și țările membre ale AELS, Norvegia și Elveția
(97/378/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 130m, coroborat cu articolul 228 alineatul (2) prima teză și cu articolul 228 alineatul (3) primul paragraf,
având în vedere propunerea Comisiei,
având în vedere avizul Parlamentului European (1),
întrucât cooperarea internațională în domeniul sistemelor de fabricație inteligente va întări baza științifică și tehnologică a Europei în industrie și va contribui la competitivitatea industriei europene;
întrucât un studiu de fezabilitate privind cooperarea internațională în domeniul sistemelor de fabricație inteligente, efectuat pe o durată de doi ani, a demonstrat valoarea adăugată a unei astfel de cooperări;
întrucât Consiliul a mandatat Comisia pentru a negocia o înțelegere cu Statele Unite ale Americii, Japonia, Australia, Canada și cu țările membre ale AELS, Norvegia și Elveția;
întrucât o înțelegere în formă de schimb de scrisori a fost încheiată cu țările terțe,
DECIDE:
Articolul 1
Se aprobă schimbul de scrisori care consemnează înțelegerea privind principiile de cooperare internațională în activitățile de cercetare și de dezvoltare din domeniul sistemelor de fabricație inteligente, între Comunitatea Europeană și Statele Unite ale Americii, Japonia, Australia, Canada și țările membre ale AELS, Norvegia și Elveția.
Textul schimbului de scrisori se atașează la prezenta decizie.
Articolul 2
Președintele Consiliului este autorizat să numească persoana împuternicită să semneze schimbul de scrisori menționat la articolul 1 prin care Comunitatea își asumă obligații.
Adoptată la Bruxelles, 27 ianuarie 1997.